प्रतिकूल मौसम बन्यो कठिनाई

आलेख : श्रीनिवास ओली

अनुवादक : सुमन गजमेर

पात्र परिचय

१. पायल: बाह्र कक्षाको छात्रा

२. दिनेश: एमएससीको छात्र ( पायलको दाज्यू)

३. भवान: पायल र दिनेशको बाजे

४. बोज्यू: पायल र दिनेशको बोज्यू

५. प्रोफेसर करण: कलेजको प्रोफेसर

६. फातिमा: भूविज्ञानको शोधार्थी

सिग्नेचर ट्यून

उदघोषक ( स्वागत, रिक्याप, इन्ट्रो)

सतत विकासमाथि आधारित रेडियो विज्ञान धारावाहिक चलि रहोस जिन्दगीमा हजूरहरूलाई एक पल्ट फेरि स्वागत छ| आज हामी कुरा गर्नेछौं प्रकृतिको एउटा डरलाग्दो पक्षबारे| श्रोताहरू,हामीले धेरैपल्ट प्रकृतिको भयानक रूपको सामना गर्नुपर्छ| चाहे त्यो बाढ़ होस् या खड़ेरी| आजको प्रकरणमा हामी जान्नेछौ कि आखिर कसरी प्रकृतिसंग तालमेल बनाएर विकासको गति कायम राख्ने| त आउनुहोस, जाऊँ दिनेश र पायलकहॉं, उनीहरू छुट्टीमा आफ्नो गाउँ आएका छन्‌|

दृश्य १

(बिहानको समय चराहरूको आवाज)

दिनेश : वाह, शहरदेखि टाड़ो, यो पहाड़ी इलाकामा कति शान्ति छ|

पायल : हो दादा..| यहॉं न त गाड़ीको आवाज छ अनि ना त प्रदूषण नै| राति आकाशमा हेर्दा ताराहरू कति राम्रो देखिंदै थियो|

दिनेश: पायल, खिड़की अलिकति खोल त| हिजो राती हजुरबाले भन्नुहुँदै थियो कि बिहानीपख हिमालको चुचुरो सुनौलो देखिन्छ हरे | खै हेरौं त| अब त घाम पनि झुल्किने बेला भयो होला|

(काठको खिड़की खोलेको आवाज)

पायल: (खुशी भएको स्वरमा निकै जोरले)... वाह दादा...| कति राम्रो देखिएको |

दिनेश: अरे सॉंच्चै... यस्तो लाग्छ मानो कसैले हिमालमा सुनको लुगा लगाइदिएको जस्तो| तर हेर..त पर.. अलिक बादल पनि देखिंदैछ| सायद यो सब बादलले ढाक्नेछ|

पायल: बादलले ढाक्नु भन्दा पहिलेनै म चॉंड़ै यसको फोटो खिचीं हाल्छु|

(फोटो खिंचेको आवाज सुनिन्छ)

दिनेश: जे पनि होस् तिमीलाई त फोटो चाहिन्छ है|

(हिड़ेको आवाज सुनिन्छ...हिड़ेको आवाज नजीक आउदै)

भवान: साह्रै छिट्टो उठेछौ त नानी हो| निन्द्रा लागेन कि क्या हो|

दिनेश: साह्रै मिठो निदाएछु हजूरबाय उठेपछि एकदमै तंदरूस्त अनुभव भइरहेछ| दिल्लीदेखि यहॉंसम्मको लामो यात्राको थकान सबै मेटियो|

पायल: मलाई त निकै बेरसम्म निन्द्रा नै लागेन| किनकि हल्लामा सुत्ने आदत छ कि हजुरबा यति शान्तिमा त कस्तो कस्तो लागीरहेको थियो|

(तीनै जना हॉंस्छन्)

भवान: ठीक छ| अब उठी सक्यौ भने हात-मुख धुनु| तिमीहरूको हजुरआमाले त खाजा पनि बनाइसकिन्‌| उ त खेतमा जानु तयार भइसकिन् र तिमीहरूलाई पर्खीरहेकी छन्‌| हिजो तिमीहरूले नै सँगै जाने भनेको थियौ होइन|

पायल: हो..हो..लौ हामीपनि छिट्टो तयार भइ हालौं|

दिनेश: हजुरबा, तपाईले त हामीलाई प्रोफेसर करणसँग पनि भेट गराउँछु भन्नुभएको थियो|

भवान : (हल्का मुस्कुराउदै) अन्त मैैले कहिले मनाही गरेको छु र दिनेश| वहँासित अवश्यै भेट गर्नैेछौं| आज जिल्ला मुख्यालयमा जन-जागरूकता शिविर लाग्दैछ | यदि दिउँसो समय मिले त्यहीं भेटघाट हुन्छ|

दिनेश: हुन्छ हजुरबा| वहॉंसित भेट भए मलाई निकै फायदा हुनेछ|

पायल : (उत्सुकताको साथ) फायदा? कस्तो फायदा?

दिनेश(हॉंस्दै): तिमी चिन्ता नगर पायल| मलाई वहॉंबाट मेरो कालेजको एउटा प्रोजेक्टमा केही मदत मिल्नेछ|

पायल: (गंभीरताको साथ) त्यसो भए ठीक छ|

(दिनेश र हजुरबा हॉंस्छ)

दृश्य परिवर्तनको संगीत

दृश्य २

( सुकेको घॉंस र पत्ताहरू हल्लेको आवाज - पहाड़को नदीको आवाज)

पायल(थाकेको स्वर): हजुरआमा, तपाईले त खेत साह्रो टाड़ो छैन भन्नु हुँदै थियो त|

हजुरआमा: हो, साह्रो टाड़ो त छैन| तिमी त साह्रै थाके जस्तो पो देखिंदैछौ|

भवान: बस् उ त्यो खोला देखि अलिक माथिको सबै खेत हाम्रै हो|

दिनेश: आहा, कति सुन्दर देखिंदैछ यी सबै| पायल हेर त, गंगाको पानी कति सफा छ|

हजुरआमा: राम्रो भयो, तिमीहरू यहॉं जाड़ो महिनामा आयौ| अहिले त पानी पनि कम्ती छ साथै शान्त पनि| वर्खामा त यो खोला कति साह्रो डरलाग्दो देखिन्छ| त्यतिबेला खोलामा रूखको हांगा र ठूल्ठूला ढुङ्गा पनि बगेर आउछँ| अनि आवाज पनि यस्तो हुन्छ कि राती निन्द्राबाट ब्यूँझाइदिन्छ|

पायल: (अचम्म मान्दै) हो र ?

हजुरआमा: त्यो छेउको पहाड़का छेऊ छेऊ जुन गाउँ देख्दैछ नी, त्यो उत्तरकाशी हो| केही वर्ष अघि खोलाले त्यहॉं धेरै क्षति पुर्‍याएको थियो|

दिनेश: अरे , त्यही हो उत्तरकाशी शहर?

भवान: सन् २०१३ मा १६ र १७ जुनमा आएको भीषण वर्षाको कारण खोलाले विकराल रूप लिएको थियो| खोलाको छेउछाउमा बसेको सबै घर र ठूल्ठूला होटलहरू उर्लेको खोलामा बगेर गएको थियो| करोड़ौंको सम्पत्ति नष्ट भएको थियो|

दिनेश: हो, मलाई पनि थाहा छ| मैले टीभीमा समाचारमा देखेको थिएँ| ठूलो ठूलो बिल्डिङ तासको पत्ती जस्दै ढल्दै थियो| त्यतिबेला हामीले तपाईलाई फोन गर्ने कोशिस गरेका थियौं तर फोन पनि चलेको थिएन|

भवान: त्यो त साह्रै नै डरलाग्दो दिन थियो हाम्रो निम्ति| कति ठाउँहरूमा सड़क भत्केको थियो, बिजुलीको खम्बा खोलामा झरेर बग्यो| फोनको केबल क्षतिग्रस्त भएको थियो| यत्रो पानी परेको त मैले पहिला कहिले पनि देखेको थिइन| अनि त्यो वर्ष पानी केवल उत्तरकाशीमामात्र परेको थिएन तर उत्तराखण्डको सबै पार्वतीय क्षेत्रहरू त्यो भीषण वर्षाको चपेटमा परेको थियो|

देनेश: हो, केदारनाथमा त ठूलो पैह्रो गएर त्राही त्राही मचेको थियो|

भवान: ठीक भन्यौ दिनेश तिमीले| त्यतिबेला पानी अनि त्यसपछि आएको बाढले केदार घाटी, बदरीनाथ र गंगोत्री घाटीमा ठूलो क्षति पुर्‍याएको थियो| पॉंच हजारभन्दा ज्यादा मानिसहरूको ज्यान गएको थियो र कराोड़ौंको सम्पत्ति माटोमा मिलेको थियो|

पायल: तर हजूरबा, यत्रो ठूलो बाढ़ कसरी आयो|

भवान : हेर नानी, पहाड़मा पानी परेको बेला खतरा त सँधै हुन्छ तर मैले कतै पढ़ेको थिएँ कि सोह्र र सत्र जून २०१३ को दिन अरूबेलाको तुलनामा धेरै गुणा अधिक पानी परेको थियो|

दिनेश (हैरान भएको स्वरमा): यति धेरै पानी| आखिर यति धेरै पानी किन परेको थियो होला?

भवान: मलाई त यतिमात्र थाहा छ| धेरै कुरा त तिमीलाई प्रोफेसर करणले नै बताउने छन्‌| उनी उत्तरकाशीमा नै बस्छन्‌|

दिनेश(आफै बर्बराउँदैै): हजुर, मलाई वहॉंबाट अरू पनि धेरै कुरा जान्नु छ|

हजुरआमा: मलाई थाहा छ, पहिले पनि कहिले कहि ठूलो पानी पर्थ्यो तर यत्रो नोक्सान गरेको त मैले कहिले पनि देखिन|

पायल: त्यसो भए त मानिसहरू पनि धेरै बस्दैनन् होला यहॉं?

हजुरआमा: होइन नानी, पहिले त उत्तरकाशी शहरमा पनि यत्रो ठूल्ठूलो बिल्डिङ थिएन| खोलाको किनारमा खेतहरू अवश्यै थियो तर मानिसहरूले आफ्नो घर निकै टाड़ामा नै बनाएका थिए| अब यति धेरै सड़कहरू बनिए, घरहरू बनिए..यस्तोमा त नो्नक्सान हुनु स्वभाविकै हो|

पायल: तर हजुरआमा सड़कहरू हुनु त जरूरी नै छ| यो बिना विकास कसरी हुन्छ|

दिनेश: पायल, सड़कहरू हुनु जरूरी त छ तर हामीले यो कुरा ध्यानमा राख्नु पर्छ कि यी सबै निर्माण कतै हाम्रो निम्ति कठिनाई नबनोस| मेरो मतलब, विकासको साथ साथ जलवायु र पर्यावरणको ख्याल राख्नु जरूरी छ|

पायल: हजुरआमा, तपाईहरू केही समय यहीं बस्नु हुन्छ? म त घर फर्किनु चाहन्छु|

भवान: ठीक छ, तिमीहरू घर जाऊ| हामी दुई केहि समय पछि आउनेछौ|

दिनेश: हुन्छ हजुरबा|

हजुरआमा: बाटोमा राम्ररी जानु| खोलाको छेऊ छेऊ न जानु है|

दिनेश: हुन्छ हजुआमा| तपाईहरूपनि छिट्टो फर्किने कोशिश गर्नुहोस्‌| करण सरलाई भेट्‌नु पनि त जानु छ|

भवान: हुन्छ, ठीक छ, ठीक छ|

दृश्य परिवर्तनको संगीत

दृश्य ३

(जागरूकता शिविरको दृश्य भीड़को चर्को स्वर लाउड स्पीकरमा उद्घोषणा सुनिंदैछ)

लाउडस्पीकरमा आवाज: जागरूकता शिवरिमा आउनु भएका सबै महानुभवलाई म आभार व्यक्त गर्दछु| आशा छ कि यहॉं पाउनुभएको जानकारीहरू तपाईहरू सबैजनालाई काम लाग्नेछ| सबै स्वंयसेवकहरूसित म अपील गर्दछु कि धेरै वर्षा हुँदा र बाढ़को स्थितिमा तपाईहरूले महत्वपूर्ण सहयोग गर्नुहुन्छ भनेर| जिल्ला प्रशासन एक पल्ट फेरि सबै महानुभव, विभागीय कर्मचारीहरू र विशेषज्ञहरूप्रति आभार प्रकट गर्दछ|

दिनेश: ए, अब बुझें, यो त आपदा प्रबंधन विभागहरूको जागरूकता शिविर पो रहेछ|

भवान: हो दिनेश| पहिलाको भीषण बाढ़पछि यस्तो ्नशिविर अधिक रूपमा लागीरहन्छ|

दिनेश: (निकै निराश स्वरमा )हजुरबा, यहॉं त शिविरको कार्यक्रम सकिएछ| अब थाहा छैन करण सरसित भेट हुन्छ कि हुँदैन|

(मानिसहरू बातचीत गरेको जस्तै आवाज)

पायल: घरबाट छिटो निस्किएको भए पो समयमा पुगिन्थ्यो|

भवान: चिन्ता नगर| यहीं तिर होलान् प्रोफेेसर साहब|

(मानिसहरू बातचित गर्दै गरेको जस्तो आवाज)

भवान( खुशी हुँदै): उ हेर..| परबाट एतै आउनु हुँदैछ प्रोफेसर करण|

पायल: राम्रै भयो दादा...| नत्र तपाई त उदास भइसक्नु भएको थियो|

(छेऊमा आउँदै गरेको पाइलाको आवाज)

भवान: नमस्कार सर ..| हामी तपाईलाई नै खोज्दै थियौं|

प्रो.करण: म पनि तपाईलाई नै सोंचदै थिए| तपाईको फोन आएको केही समयपछि म यहॉं आइ पुगेको थिएँ|

भवान: हजुर प्रोफेसर साहब| हामीलाई घरबाट निस्कनु केही समय लाग्यो| यी हुन् मेरा नाता - नातिनी दिनेश र पायल|

दिनेश र पायल: नमस्ते सर|

करण: नमस्ते नानीहो| अनि मेरो साथमा हुनुहुन्छ तिमीहरूको फातिमा दिदी|

दिनेश र पायल: नमस्ते दिदी|

फातिमा: नमस्ते नानीहो|

करण: भवानज्यू, फ़ातिमा पनि यस शिविरमा नै आएकी थिइन्‌| उनी पर्यावरणमाथि रिसर्च गर्दैछिन् र आजकल हिमाली क्षेत्रको विभिन्न ठाउँमा गएर जानकारीहरू बटुल्दै छिन्‌|

भवान: साह्रै राम्रो छोरी.. साह्रै राम्रो| दिनेश, तिमीलाई त साह्रै खशी लाग्यो होला | तिम्रो कालेजको प्रोजेक्टको लागि त धेरै जानकारीहरू मिल्नेछ|

दिनेश: (खुशीको स्वरमा) हजुर|

करण: यसो गरौं | क्यान्टिनमा बसेर बातचीत गरौं. अहिले त्यहॉं भीड़भाड़ पनि छैन|

भवान: हुन्छ सर, जाऊँ त्यहीं जाऊँ|

(सबैजना हिड़ेको आवाज बातचीत चलीरहेको छ)

करण: दिनेश, तिम्रोे त एमएससी फाइनल इयर होइन?

दिनेश: हजूर सर| अहिले क्लाइमेट चेञ्ज ( जलवायुु परिवर्तन) माथि एउटा प्रोजेक्ट तयार पार्दै छु| यहॉं सन् २०१३ मा आएको बाढ़को विषयलाई पनि सामेल गरेको छु|

फातिमा: वाह, यो त खुबै राम्रो विषय हो| त्यसै अचानक पर्ने पानी, बाढ़ र खड़ेरीको त जलवायुसित सीधा सम्बन्ध छ|

(मानिसहरू बातचीत गरेको आवाज बिस्तारै कम हुँदै जान्छ)स-साना खोलाहरूले पनि कोहीबेला अचानक विकराल रूप धारण गर्छ र बाढ़ पनि ज्यादै विनाशकारी हुन थालेको छ|

(चौकी सारेर बसेको आवाज)

करण: मौसम पनि चिसो छ| चिया त सबैजना पिउनु हुन्छ होइऩ|

पायल: (हल्का हॉंस्दै) हुन त म चिया पिउँदिन... तर आज पिउँछु|

करण: (निकै ठूलो स्वरमा)दाज्यू यहॉं पॉंच गिलास चिया पठाइदिनुहोस् ल|

केही परबाट आएको खाली हलमा गुञ्जिएको आवाज - हुन्छ सर, केही बेर पर्खनु होस् है|

भवान: हुन्छ ..हुन्छ|

करण: फातिमा, तिमी दाहिने पट्टि खोलाको किनारमा जुन ठाउँ देख्दै छौ नि त्यहॉं पहिले ठूल्ठूला होटलहरू थिए तर सन्‌‌ २०१३ मा आएको भीषण बा़ढ़ले सबै बगाएर लग्यो|

फातिमा: एउटा कुरा म सबै ठाउँ नोटिस गर्दैछु| त्यो यो हो कि खोलाको किनारमा बस्तीहरू लगातार बाक्लो भएर जॉंदैछ| मैले पुरानो फोटोग्राफ जुटाएको छु त्यसले यो कुरा प्रमाणीत हुन्छ कि खोलाको किनारमा जनसंख्याको वृद्धि द्रुत गतिमा भइरहेको छ| विकासको नाममा अव्यस्थित ढंगमा अन्धाधुन्ध निर्माण कार्य पनि भएको छ|

दिनेश: तर बाढ़को एउटै कारण त यो मात्र होइन है?

करण: कारण त धेरै छ| खासगरी जब यो ठाउँको सानो सानो जलधाराहरूमा, ठूलो खोलाको जलग्रहण क्षेत्रमा धेरै ठूलो पानी पर्छ तब त्यसको परिणाम बाढ़को रूपमा देखा पर्छ| बादल फाट्यो भने त स्थिति अझ अनियन्त्रित हुन्छ| पहाड़ी घाटीमा जंगल फँराईले स्थिति अझ धेर बिग्रिएको छ|

फातिमा: सॉंच्चै सर, अवैज्ञानिक तरीकाले हुँदै गरेको निर्माण कार्यले पनि बाढ़बाट हुने नोक्सानमा अझ धेर बृद्दि भएको छ| चाहे त्यो रिबर बेड अर्थात नदी किनारमा निर्माण गरिएको बहुतले भवन होस् या योजनाविहिन तरिकाले बनाएको सड़कहरू|

पायल: तर दिदी, सड़क बनाउनु अघि त धेरै प्रकारको सर्वे गरिन्छ होइन र|

फातिमा: तिमी ठिकै भन्दैछौ पायल| तर धेरैपल्ट नियमको सक्त पालन हुँदैन र बाढ़ जस्तो आपदाकोबेला नियमलाई अदेखा गरेको कारण नराम्रो परिणाम देखापर्छ|

करण: बाढ़ले सधै नोक्सानमात्र हुँदै आएको छ| अहिले पनि हरेक वर्ष डेढ़ हजारभन्दा अधिक मानिसहरूको ज्यान बाढ़कै कारणले जान्छ| हजारौं पशुहरू बाढ़कै बली चढ्छ| खेतहरूमा लगाइएका फसल नाश हुन्छ| र यी सबैको असर हाम्रो अर्थव्यवस्था र सीधा विकासमा पर्छ|

पायल: तर सर, सरकारले पनि त यसलाई लिएर केही कदम उठाउनु पर्छ|

भवान: सरकारले पनि अब के गर्ने?

करण: यस्तो कुरा हैन भवानज्यू| विशेष गरी सरकारी स्तरमा पनि बाढ़बाट हुने नोक्सानलाई कम गर्नको निम्ति धेरै प्रयास गरिदैछ र यो कोशिस लगातार जारी छ| हाम्रो देशमा त सन् १९८० मा नै राष्ट्रीय बाढ़ आयोगको गठन गरिएको थियो| र त्यसको पछि लगातार थुप्रै समितिहरू र इकाइहरूले यस दिशामा काम गरी रहेको छ| बा़ढ़ र खड़ेरीको प्रभाव र त्यससित सम्बन्धित आंकड़ा बटुलेर लगातार त्यसको विश्‍लेषण गरिंदैछ|

दिनेश: हो र सर?

करण: यतिमात्र होइन, सरकारको तर्फबाट यो पनि सुनिश्‍चित गरिन्छ कि बाढ़को स्थितिमा नदीको किनार सुरक्षित होस्‌| खोलाको किनारमा जनसंख्या भएको ठाउँमा सुरक्षा पर्खाल पनि बनाइन्छ|

फातिमा: उत्तराखण्डको नै उदाहरण लिनुहोस्, यहॉं सन् २०१३ मा आएको आपदापछि एस.डी.आर.एफ अर्थात स्टेट डिजास्टर रिलिफ फोसर्र् (राज्य आपदा राहत बल) को गठन गरियो ताकि समय रहँदै तीव्रताका साथ राहत अनि बचाव कार्य गर्न सकियोस्‌|

भावन: हो, मलाई थाहा छ| पोहोर साल एसडीआरएफको एउटा टीम हाम्रो गाउँमा पनि आएको थियो| उनीहरूले आपदा प्रबन्धनको विषयमा गाउँवासीलाई निकै जानकारी दिएका थिए|

फातिमा: यो भीषण बाढ़ आएपछि भविष्यमा नोक्सानीको आशंकालाई कम गर्नको निम्ति थुप्रै काम भयो र अहिले पनि काम जारी छ| राष्ट्रीय आपदा प्रबंधन संस्थानले आफ्नो एउटा रिपोर्टमा यो कुरामाथि जोड़ दिएको थियो कि हिमाली क्षेत्रमा सड़क निर्माणको बेला नियमलाई अदेखा नगरियोस्‌| रिपोर्टमा ठोस चेताउनी प्रणालीको जरूरत रहेको छ भनी ध्यान आकर्षित गराइएको छ|

करण: विशेष गरी एसडीआरएफ होस या आपदा प्रबंधन विभागको कुनै अरू इकाई त्यसको लागि सूचनाको सबैभन्दा पहिलो स्रोत त स्थानीय जनता नै हुन्छन्‌| बाढ़को स्थितिमा पनि सबैभन्दा पहिले जनताबाट नै सीधा सूचनाहरू बटुलिन्छ| यसको निम्ति गाउँमा स्वयंसेवकको टीम तयार गरिन्छ जो जरूरत परेको बेला सक्रिय हुन्छ| समय समयमा मक ड्रिल गरेर आफ्नो तयारीको जॉंच गरिन्छ|

दिनेश: यसको मतलब यो भयो कि बाढ़बाट हुने नोक्सानमा कमी ल्याउनको निम्ति जनताको सहभागिता एकदमै जरूरी छ|

करण: एकदमै ठीक भन्यो दिनेश तिमीले | जिल्ला प्रशासन, आपदा प्रबंधन इकाइहरू र स्वयंसेवी संस्थानहरू तिनैवटाको तालमेललेनै नोक्सानीमा कमी ल्याउन सकिन्छ| किनकि बाढ़बाट जुन नोक्सान हुन्छ त्यो त हुन्छ नै... अव्यवस्थित प्रबंधनको कारणले कठिनाई अझ धेरै बढ़ेर जान्छ|

दिनेश: शायद यसैकारण बाढ़को राहत सम्बन्धी सरकारी व्यवस्थामा जन जागरूकता र जन भागीदारीलाई यस्तो महत्व दिइएको छ|

भवान: प्रोफेसर साहब, अब गाउँमा पनि धेरै मानिसहरू छैनन्..| धेरैजस्तो मानिसहरू शहरमा आफ्नो कामधन्धामा व्यस्त छन्‌|

करण: गाउँको पारम्परिक ढॉंचा बिग्रिएकोले पनि धेरै नराम्रो असर परेको छ| मदेशमा बाढ़को कारणले भएको नोक्सानबाट यसको अनुमान लगाउन सकिन्छ|

भवान: मतलब

करण: मतलब यो कि पहिले धेरै जसो गाउँमा पोखरी एउटा सामुदायिक सम्पत्ति हुने गर्थ्यो र पोखरीको हेरचार सबैजना मिलेर गर्थे| तर आज स्थिति यो छ कि गाउँको पोखरी सुकाएर त्यस ठाउँमा घर बनाइएको छ| यो पोखरीले बाढ़को बेला धेरै मात्रामा पानी तान्थ्यो जसले गर्दा बाढ़बाट हुने नोक्सान धेरै हदसम्म कम हुन्थ्यो|

फातिमा: हो, तर एउटा राम्रो कुरा यो छ कि विभिन्न राज्य सरकारहरूलेे पोखरीहरूलाई पुनर्जीवित गर्ने पहल शुरू गरेका छन् ताकि पोखरीलाई यथावत राख्न सकियोस्‌|

करण: विशेषगरी , पानी, बाढ़ र जलस्रोत एकाअर्कामा बलियो रूपमा जोड़िएको छ| पहाड़ी क्षेत्रमा परेको अनियमित पानी र बाढ़को असर स्थानीय जल स्रोतको स्थितिमा पनि पर्दैछ| कुनै ठाउँको जलस्रोत सुकेको छ त कुनै नयॉं ठाउँमा पानी निस्किदैंछ|

भवान: पोहोर साल त हाम्रोे गाउँमा पिउने पानीको धेरै समस्या भएको थियो|

करण: भवानज्यू, सॉंचो कुरा यो हो कि जति नोक्सान बाढ़को कारण हुँदैछ त्यति नोक्सान पानीको अभाव अर्थात खड़ेरीको कारणले पनि हुँदैछ| बाढ़को साथ साथै खड़ेरीले पनि पर्यावरणविद्हरूलाई चिन्तित पारेको छ| वैज्ञानिकहरूले अनुमान लगाएका छन् कि हिमाली क्षेत्रमा लगातार बढ़िरहेको तापमानको कारण बाढ़ र खड़ेरीको साथ साथ अनियमित रूपमा पर्ने पानीमा पनि बढ़ोत्तरी हुन्छ|

फातिमा : ठीकै भन्नु भयो सर| आज स्थिति यो छ कि देशको अड़ाई सौं भन्दा धेर जिल्ला खड़ेरीको चपेटमा छ| तथापि सुखाग्रस्त इलाकामा पानी पुर्‍याउनको निम्ति धेरै प्रबन्ध गरिन्दैछ| मानिसहरूलाई पिउने पानी उपलब्ध भए पनि प्रभावित इलाकाको खेती त चौपटै हुन्छ|

भवान: छोरी, हाम्रो गा़उँमा त पानीको लागि केही प्रबन्ध थिएन| हामी आफै नै धेरै टाड़ो -टाड़ोबाट पानी लिएर आउथ्यौं|

फातिमा: (हल्का हॉंस्दै) काका, तपाईहरूको यहॉं त त्यसै पनि पानी धेरै छ|

(सबैजना हॉंस्छन्)

करण: हेर्नुहोस्, प्रकृतिले हाम्रो देशलाई यत्रो कुरा दिएको छ| जल भण्डारको लागि हिमालय, सैकड़ौ खोलाहरू, पोखरी र झर्ना छ| तर यी सब हुँदाहुँदै पनि आज हामीले पानीको सही प्रबंधन गर्न सकेका छैनौं| विशेषगरी, हामीले विकासको बाटोमा हिडँ्‌दा प्रकृतिको आवश्यक नियमको पालन गरेनौं|

दिनेश: ठीक भन्नुभयो सर तपाइले| यहॉं त पानीको केही समस्या छैन तर शहरहरूमा त गरम महिना शुरू हुनसाथ स्थिति बिग्रिन्छ|

फातिमा: हाम्रो देशमा प्रति व्यक्ति पानीको उपलब्धता लगातार घट्‌दै जॉंदैछ| म डायरीमा हेरेर केही आंकड़ा तपाईहरूलाई बताउँछु| (पेज पल्टेको आवाज) सन् १९५० मा हाम्रोे देशामा हरेक व्यक्तिलाई पानीको उपलब्धता पॉंच हजार एक सौ सतहत्तर (५१७७) घनमीटर थियो र अहिलेको स्थिति यो छ कि एकजना व्यक्तिको हिस्सामा सोह्र सौ (१६००) घनमीटर भन्दा कम पानी आइरहेको छ| वैज्ञानिकहरूको अनुमान छ कि सन् २०५० सम्म प्रति व्यक्ति पानीको उपलब्धता चौद्ह सौ(१४००) घनमीटर भन्दा पनि कम हुनेछ|

भवान: अचम्म छ| कतै यत्रो डरलाग्दो पानी र बाढ़...त कतै खड़ेरी|

फातिमा: जे पनि होस, स्थितिको सामना गर्ने जिम्मेवारी पनि त हाम्रैे नै हो| र यसको सजिलो उपाय हो कि विकासको त्यो मोडललाई अपनाउनु पर्छ जसले प्रकृतिलाई नोक्सान पुर्‍याउँदैन| तपाई आफै हेर्नुहोस्, जबदेखि यो पहाड़मा जंगल फॉंड़न शुरू भयो, मौसममा कस्तो प्रकारको बदलाव आयो|

भवान: ठीकै भन्नु हुँदैछ तपाई| मलाई राम्ररी थाहा छ, पहिले धेरै दिनसम्म मुसलधारे पानी पर्दा पनि पैह्रो गएको धेरै कम्ती मात्राामा देखिन्थ्यो| तर आजकल त अलिकति ठूलो पानी पर्‍यो भने ढुंगा झर्नु थाल्छ|

दिनेश: हजुरबा, यस्तो त हुन्छ नै| जब रूख नै छैन भने माटो र ढुंगा त कमजोर नै हुन्छ नी| दिल्लीबाट यहॉं आइरहेको बेला मैले सड़कमा धेरै ठाउँमा ढुंगा झरेको देखेको थिएँ|

पायल: हो हजूरबा, एक ठाउँमा त हिलोको कारण बसहरू पनि केही समयसम्म रोकियो|

करण: हेर्नुहोस् भवानज्यू, चाहे खड़ेरी होस् या बाढ़..| यो त हामीले स्वीकार्नु नै पर्छ कि बदलिंदै गरेको मौसमचक्र र अनियमित रूपमा पर्ने पानी आजको तितो सत्य बनीसकेको छ| त्यस ैत बाढ़ले केवल नोक्सानमात्र गर्दैन तर कति ठाउँमा उपजाऊ पनि गर्छ| हिमाली क्षेत्रबाट बगाएर ल्याएको उपजाऊ माटोलेे मदेशको बाढ़ प्रभावित क्षेत्रहरूमा खुबै राम्रो खेती उप्जाउने गर्छ|

फातिमा: ठीकै भन्नु भयो सर तपाईले | बदलिएको जलवायुुलाई ध्यानमा राख्दै खेती गर्ने तरिका र फसल काट्‌ने जस्तो कुरामा पनि बदलाव ल्याउन एकदमै जरूरी छ| यदि कुनै ठाउँको जमीनमा आद्रता कम भएको छ भने त्यस जमीनमा त्यही किसिमको फसल लगाउनु पर्छ| बदलिएको जलवायुसित मेल खाएको फसलहरू र बीऊको प्रयोग अधिक जरूरी छ| तबमात्र हामी अहिलेको स्थितिको सामना गर्न सक्छौं|

दिनेश: फातिमा दिदी, तपाईको यो जानकारीहरू त मेरो प्रोजेक्टमा धेरै काम आउँनेछ|

फातिमा (हल्का मुस्कुराउँदै: हो र, रिसर्च म गर्नु अनि फायदा तिमी उठाउने| यो त हुँदैन है|

(सबै जना हॉंस्छन्)

केही टाड़ाबाट आवाज आउँछ: सर चिया तयार छ...| पठाइ दिउँ|

करण: ए.. गफ गर्दा गर्दै मैले त चिया पिउनु पर्छ भन्ने त बिर्सिएको पो थिएँ | ( निकै ठूलो स्वरमा) हुन्छ ..हुन्छ ..भाइ पठाई दिनुहोस्‌|

पायल: सर मलाई त भोक पनि लाग्न थाल्यो|

दिनेश: पायल, तिमी त चिया पनि पिउँदिन भन्दै थियौ| अहिलेको लागि चियाले नै आफ्नो भोक मेटाऊ| (सबै हॉंस्छन्)